ตอนนี้เป้นประจำเดือนไม่หายเลยค่ะ เป้นแบบนี้มาหลายเดือนแล้ว ต้องใส่ผ้าอนามัยทุกวัน อยากทราบว่าจะทำอย่างไงให้มันหายค่ะ หรือมียาอะไรกินแล้วช่วยไห้มันบันเทาลงบ้าง
สวัสดีค่ะ การมีประจำเดือนมานานกว่า 7 วัน หรือมีเลือดออกทุกวัน ถือเป็นอาการเลือดออกจากช่องคลอดผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น แต่หากเป็นมาหลายเดือนแล้ว ก็ไม่น่าใช่สาเหตุ2. มีมดลูกอักเสบ แต่มักมีปวดท้องน้อยและตกขาวที่ผิดปกติร่วมด้วย3. โรคของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอร์โมนของรังไข่ผิดปกติ5. ผลข้างเคียงจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด รวมถึงยาอื่นๆ เช่น นาต้านการแข็งตัวของเลือด เป็นต้น6. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้นหากยังคงมีเลือดออกทุกวัน ควรไปพบแพทย์เฉพาะทางสูติ-นรีแพทย์ แพทย์เพื่อหาสาเหตุและรักษาให้เลือดหยุดไหลค่ะ หากปล่อยให้มีเลือดออกทุกวัน แม้จะมีปริมาณไม่มาก ก็จะเกิดภาวะโลหิตจางตามมาได้ค่ะ